रसोई गैस के दामों में वृद्धि किसानों की समस्याओं को लेकर कांग्रेस ने किया प्रदर्शन
राजस्थान प्रदेश युवा कांग्रेस के निर्देश पर युवा कांग्रेस जोधपुर लोकसभा क्षेत्र अध्यक्ष विक्रमसिंह इंदा के नेतृत्व में रसोई गैस के दाम में वृद्धि किसानों के कर्ज माफ करने को लेकर कलेक्टर को मुख्यमंत्री के नाम ज्ञापन दिया। कार्यकर्ताओं ने रसोई गैस के दामों में वृद्धि के विरोध में प्रधानमंत्री नरेंद्र मोदी का पुतला फूंका। प्रदर्शन के दौरान हाकिम खान, ओमकार वर्मा, पुनीत जांगू, सलीम खान, डॉ. धनपत गुर्जर, योगेश गहलोत, विक्रम जटिया, महेंद्र सारण, नरेश गौड़, जितेंद्र सामरिया, जितेंद्र पुरी तथा नरपत नागौरी सहित अनेक कार्यकर्ता मौजूद थे। इसी तरह कांग्रेस लूणी विधानसभा के कार्यकर्ताओं ने युवा नेता श्याम खीचड़ के नेतृत्व में उपखंड मुख्यालय के आगे आमजन किसानों की समस्याओं को लेकर धरना देकर प्रदर्शन किया। धरने को कांग्रेस नेता श्याम खीचड़,लूणी युवा कांग्रेस अध्यक्ष बाबूराम धायल ने सरकार से बिजली रसोई गैस के दाम करने की मांग को लेकर ज्ञापन दिया।
hin_Deva hin_Deva